CELEX: 52003PC0361
Language: fi
Date: 2003-06-20
Title: Ehdotus Euroopan parlamentin ja neuvoston direktiivi neuvoston direktiivin 74/408/ETY muuttamisesta moottoriajoneuvojen istuimien ja niiden kiinnityspisteiden sekä pääntukien osalta

Avis juridique important

|

52003PC0361

Ehdotus Euroopan parlamentin ja neuvoston direktiivi neuvoston direktiivin 74/408/ETY muuttamisesta moottoriajoneuvojen istuimien ja niiden kiinnityspisteiden sekä pääntukien osalta  /* KOM/2003/0361 lopull. - COD 2003/0128 */  

Ehdotus EUROOPAN PARLAMENTIN JA NEUVOSTON DIREKTIIVI neuvoston direktiivin 74/408/ETY muuttamisesta moottoriajoneuvojen istuimien ja niiden kiinnityspisteiden sekä pääntukien osalta(komission esittämä)PERUSTELUT1. Ehdotuksen tavoiteTämän direktiiviehdotuksen tarkoituksena on muuttaa moottoriajoneuvojen istuimia koskevan jäsenvaltioiden lainsäädännön lähentämisestä 22. heinäkuuta 1974 annettua neuvoston direktiiviä 74/408/ETY, sellaisena kuin se on viimeksi muutettuna komission direktiivillä 96/37/EY siten, että siinä säädetään turvavöiden asentamisesta muihin moottoriajoneuvoihin kuin henkilöautoihin 1 päivästä Heinäkuuta 2004 [1] alkaen.[1]  Asia koskee: pienoislinja-autoja (M2-luokka), linja-autoja (M3-luokka), kevyitä hyötyajoneuvoja (N1-luokka), keskiraskaita ja raskaita hyötyajoneuvoja (N2- ja N3-luokka).Tällä hetkellä voimassa olevien yhteisön säännösten mukaan turvavöiden asentamispakko koskee ainoastaan henkilöautoja [2].[2]  M1-luokka.Turvavöiden asentamisesta ajoneuvoihin on annettu seuraavat direktiivit:- Neuvoston direktiivi 77/541/ETY, annettu 28 päivänä kesäkuuta 1977, moottoriajoneuvojen turvavöitä ja turvajärjestelmiä koskevan jäsenvaltioiden lainsäädännön lähentämisestä [3], sellaisena kuin se on viimeksi muutettuna komission direktiivillä 2000/3/EY[3]  EYVL L 220, 29.8.1977, s. 95.- Neuvoston direktiivi 76/115/ETY, annettu 18 päivänä joulukuuta 1975, moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä [4], sellaisena kuin se on viimeksi muutettuna komission direktiivillä 96/38/EY[4]  EYVL L 24, 30.1.1976, s. 6.- Neuvoston direktiivi 74/408/ETY, annettu 22 päivänä heinäkuuta, moottoriajoneuvojen sisustusta (istuimien ja niiden kiinnityspisteiden lujuutta) koskevan jäsenvaltioiden lainsäädännön lähentämisestä [5], sellaisena kuin se on viimeksi muutettuna komission direktiivillä 96/37/EY [6].[5]  EYVL L 221, 12.8.1974, s. 1.[6]  EYVL L 186, 25.7.1996, s. 28.Turvavöiden asentamispakon ulottamiseksi kaikkiin ajoneuvoihin, komissio ehdottaa, että edellä luetellut kolme direktiiviä muutetaan samanaikaisesti. Koska ehdotetun toimen perimmäisenä tavoitteena on parantaa tieliikenneturvallisuutta, muutetut kolme direktiiviä olisi annettava ja pantava täytäntöön samanaikaisesti.2. Oikeudellinen perustaMuutettujen direktiiviehdotusten oikeudellisena perustana on Euroopan yhteisön perustamissopimuksen 95 artikla. Ne perustuvat täysimittaisen yhdenmukaistamisen periaatteeseen, jonka tarkoituksena on korvata tavaroiden vapaan liikkuvuuden esteenä mahdollisesti olevat kansalliset säännökset ja menettelyt yhdellä velvoittavalla yhteisön säännöstöpaketilla ja yhdellä hyväksymismenettelyllä.Tässä nimenomaisessa tapauksessa turvavöiden asentaminen muihin kuin henkilöautoihin edellyttää valmistajilta sellaisen tekniikan kehittämistä, jolla matkustajat turvataan mahdollisimman hyvin. Yhteisön lainsäädäntö sisältää jo nyt säännöksiä tätä tarkoitusta varten.Sisämarkkinoiden moitteettoman toiminnan takaamiseksi direktiivit on saatettava pakollisiksi ja pantava täytäntöön samanaikaisesti koko yhteisössä. Vain tällainen koordinoiva toiminta takaa sisämarkkinoiden toimivuuden.3. TaustaaTieliikenneturvallisuuden parantaminen on tärkeä asia ja koskee Euroopan unionin jokaista kansalaista. Euroopan parlamentti toteaa 9 päivänä joulukuuta 2002 antamassaan mietinnössä, että Euroopan tieliikenneturvallisuuden olisi oltava ensisijainen asia ja että olisi yksilöitävä toimenpiteet, joilla EU aikoo vähentää tieliikenteen kuolemia ja vakavia loukkaantumisia. [7][7]  Lopullinen raportti A5-0444/2002, 9.12.2002, s. 14.Komissio muistuttaakin valkoisessa kirjassaan Eurooppalainen liikennepolitiikka vuoteen 2010: valintojen aika, että:"Eurooppalaisten liikkuvuudesta maksama hinta on ollut ja on edelleen liian korkea. Vuodesta 1970 lähtien yli 1,64 miljoonaa kansalaista on kuollut tieliikenteessä [...]. Vuonna 2000 tieliikenneonnettomuuksissa kuoli yli 40 000 ja loukkaantui yli 1,7 miljoonaa ihmistä Euroopan unionissa [...] Joka kolmas henkilö loukkaantuu elämänsä aikana onnettomuudessa". [8][8]  Eurooppalainen liikennepolitiikka vuoteen 2010: valintojen aika, KOM(2001)370, s. 65 -Komission suunnittelemiin toimiin kuuluu turvavöiden käytön lisääminen silloin, kun ne on asennettu ajoneuvoon. Tähän mennessä turvavyön käyttöpakko koskee neuvoston direktiivin 91/671/ETY [9] mukaisesti ainoastaan kevyitä ajoneuvoja silloin, kun turvavyöt on asennettu ajoneuvoon. Tämä tarkoittaa M1-luokan ajoneuvojen etu- ja takapenkkejä, N1-luokan ajoneuvojen etupenkkejä ja tiettyjä M2-luokan ajoneuvoja, mutta ei raskaita ajoneuvoja.[9]  EYVL L 376, 31.12.1991, s. 26.Euroopan parlamentti ja neuvosto ovat parhaillaan tekemässä direktiiviin 91/671/ETY muutosta, jonka mukaan turvavyön käyttöpakko ulotetaan koskemaan kaikkia ajoneuvoja, joihin ne asennettu.Jotta näillä toimenpiteillä pystyttäisiin vaikuttamaan tehokkaammin matkustajien turvallisuuteen, tarvitaan toimia, joilla valmistajat velvoitetaan asentamaan turvavyöt kaikkien moottoriajoneuvojen, erityisesti linja-autojen, istuimiin.4. tekniset näkökohdatRaskaisiin ajoneuvoihin, linja-autot mukaan luettuina, tarkoitettuja turvavöiden kiinnityspisteitä ei voi teknisistä syistä asentaa ajoneuvon korirakenteeseen, kuten yleensä henkilöautoissa, vaan ne kiinnitetään istuimiin. Sen vuoksi kaikkia edellä tarkoitettuja kolmea direktiiviä on noudatettava, koska turvavyöt ja/tai turvajärjestelmät on kiinnitettävä varmalla tavalla vahvistettuihin ja standardoituihin kiinnityspisteisiin, jotka on asennettu ajoneuvoon siten, että turvavöiden käyttö oikealla tavalla on mahdollista. Lisäksi turvavyöhön ihmiskehosta iskeytyvä törmäysvoima siirtyy istuimen kiinnityspisteisiin, minkä vuoksi niiden lujuus olisi tarkistettava yhdistetyllä kuormalla.Tähän mennessä turvavöitä ei ole edellytetty sivuttaissuuntaisissa istuimissa. Komissio tutkii tässä yhteydessä mahdollisuutta säätää turvavöiden asentaminen pakolliseksi myös sivuttaissuuntaisiin istuimiin. Direktiivin 2001/85/EY [10] valmistelun yhteydessä käytiin useita keskusteluja linja-autojen turvallisuudesta ja komissio käynnisti tutkimuksen selvittääkseen minkätyyppisillä turvavöillä linja-automatkustajia voitaisiin suojata parhaiten. Konsultilta valmistuneiden tutkimustulosten perusteella on päädytty siihen, että olisi suotavaa kieltää sivuttaissuuntaiset istuimet linja-autoissa, kaupunkiliikenteen linja-autoja lukuun ottamatta [11].[10]  Euroopan parlamentin ja neuvoston direktiivi 2001/85/EY, annettu 20. Marraskuuta 2001 (EYVL L 42, 13.2.2002, s. 1).[11]  Safety Consideration of Longitudinal Seating Arrangements in Buses and Coaches - Results of an investigation research conducted by Cranfield Impact Centre (Heinäkuu 2001) (linja-autojen pitkittäissuuntaisten istuinjärjestelyjen turvallisuusnäkökohtia koskevan tutkimuksen tulokset, Cranfield Impact Centre (heinäkuu 2001)), http://europa.eu.int/comm/entreprise/ automotive/index.htm5. ToissijaisuusperiaateEuroopan yhteisöjen perustamissopimuksen 5 artiklassa säädetty toissijaisuusperiaate ja suhteellisuusperiaate on otettu huomioon. Tämän direktiivin tavoitetta eli tieliikenneturvallisuuden parantamista ja kaupan esteiden välttämistä yhteisössä ei voida toimen laajuuden ja vaikutusten vuoksi asianmukaisesti saavuttaa jäsenvaltioiden tasolla, vaan tavoitteisiin päästään parhaiten yhteisön toimin. Tällä direktiivillä ei ylitetä sitä, mikä on tarpeen tämän tavoitteen saavuttamiseksi.6. Asianomaisten sidosryhmien osallistuminen6.1. Jäsenvaltioiden kantaTämän ehdotuksen sisältö on annettu jäsenvaltioille tiedoksi komission neuvoa-antavassa moottoriajoneuvoja käsittelevässä työryhmässä MVWG:ssä (Motor Vehicle Working Group), johon kuuluu jäsenvaltioiden, teollisuuden ja valtiosta riippumattomien järjestöjen edustajia. Suurin osa jäsenvaltioista tukee ehdotusta.Komissio on ehdotuksen valmistelun yhteydessä ottanut huomioon asiantuntijanaan käyttämänsä konsultin tekemän linja-autojen pitkittäissuuntaisia istuinjärjestelyjä koskevan tutkimuksen, jonka mukaan pitkittäissuuntaisia istuinjärjestelyjä ei tulisi sallia niissä ajoneuvoluokissa, joissa seisovia matkustajia ei sallita, mutta ne olisi sallittava niissä ajoneuvoluokissa, joissa seisovat matkustajat sallitaan, sen rajoittamatta tiettyjä ajoneuvon suunnitteluun liittyviä yksityiskohtia ja toiminnan luonnetta, kuten sitä onko kyse paikallisliikenteen palvelusta, kaupunkiliikenteen linja-autosta jne. [12][12]  Safety Consideration of Longitudinal Seating Arrangements in Buses and Coaches, Executive Summary (linja-autojen pitkittäissuuntaisten istuinjärjestelyjen turvallisuusnäkökohtia, tiivistelmä), s. 4.Jäsenvaltiot eivät kiistäneet näitä päätelmiä.6.2. Valtiosta riippumattomien järjestöjen kantaValtiosta riippumattomien järjestöjen edustajat eivät ole ilmaisseet kielteistä kantaa. Kansainvälinen maantiekuljetusliitto (International Road Transport Union (IRU)) pahoittelee kuitenkin sivuttaissuuntaisten istuinten kieltoa linja-autoissa, mikä saattaa johtaa luksusbussien "mukavuusnurkkausten" poistamiseen.6.3. Teollisuuden kantaSikäli kuin turvavöiden asennusta kaikkiin ajoneuvoluokkiin koskevat tekniset säännökset sisältyvät direktiiveihin 74/408/ETY, 77/541/ETY ja 76/115/ETY, ne on jo saatettu osaksi jäsenvaltioiden kansallista lainsäädäntöä 1 päivästä tammikuuta 1997 alkaen. Kaikki valmistajat ovat sen vuoksi kehittäneet sopivat tekniset ratkaisut näiden direktiivien noudattamista varten.Euroopan autonvalmistajien liitto ei ole vielä esittänyt vastustavansa komission ehdotuksia. Se pyytää kuitenkin kohtuullista aikaa teknisten muutosten ottamiseksi huomioon asianmukaisen validoinnin jälkeen ja niiden sisällyttämiseksi tuotantoaikatauluihin. Lisäksi se pyytää mahdollisuutta poiketa joistakin direktiivien 74/408/ETY, 76/115/ETY ja 77/541/ETY säännöksistä pienten tuotantosarjojen osalta.7. ehdotuksen sisältöEhdotus sisältää kaksi pääartiklaa7.1. 1 artikla : Muutos direktiiviin 74/408/ETYDirektiivin 1 artiklassa pyritään määrittelemään M2- ja M3-luokan ajoneuvot linja-autoista annettu direktiivi 2001/85/EY huomioon ottaen. Tämä tarjoaa sopivat keinot tehdä ero kaupunkiliikenteen linja-autojen, kaukoliikenteen linja-autojen ja matkailulinja-autojen välillä.Direktiiviin on lisätty uusi artikla, jossa kielletään sivuttaissuuntaisten istuinten asentaminen uusiin ajoneuvotyyppeihin 1 päivästä Heinäkuuta 2004 alkaen sekä nykyisiin ajoneuvotyyppeihin kuuluviin ajoneuvoihin 1 päivästä tammikuuta 2006 alkaen.Joitakin poikkeuksia sallitaan kuitenkin, jotta erityiskäyttöön tarkoitetut ajoneuvot, joissa saatetaan tarvita sivuttaissuuntaisia istuimia, voidaan ottaa huomioon. Tällaisia ajoneuvoja ovat esimerkiksi ambulanssit.7.2. 2 artikla: TäytäntöönpanoDirektiivin 2 artikla sisältää kolme päivämäärää:- 1 päivä tammikuuta 2004: päivä, josta alkaen jäsenvaltioiden on hyväksyttävä muutetun direktiivin mukaisesti hyväksytyt ajoneuvot- 1 päivä heinäkuuta 2004: päivä, josta alkaen kyseisiin luokkiin kuuluvien uusien ajoneuvotyyppien on täytettävä direktiivin vaatimukset- 1 päivä tammikuuta 2006: päivä, josta alkaen kaikkien nykyisiin ajoneuvotyyppeihin kuuluvien uusien ajoneuvojen on oltava direktiivin mukaisia.8. Taloudelliset näkökohdat: kustannus-hyötyanalyysi8.1. YleistäDirektiivin 74/408/ETY muutosehdotuksen sisältämien toimenpiteiden ajoneuvojen valmistukselle aiheuttamia kustannuksia on vaikea arvioida tarkasti. Kustannuksiin vaikuttavat useat eri tekijät, joiden analysointi on hankalaa.On korostettava, että vuoden 1999 jälkeen useisiin ajoneuvoihin, muihin kuin henkilöautoihin, on asennettu vapaaehtoisesti turvavyöt, mikä vähentää teollisuudelle tulevaa työmäärää. Tämän arvioinnin yhteydessä on otettu huomioon, että kuorma-autoihin ja puoliperävaunujen vetoautoihin on asennettu turvavyöt, mutta linja-autoihin ainoastaan siinä tapauksessa, että kansallinen lainsäädäntö edellyttää sitä.Suunniteltujen toimenpiteiden vaikutus on siten suurin linja-autoissa, joissa voi olla jopa 60 istuinpaikkaa.On tärkeää, että matkustajien turvallisuus taataan tehokkaasti kaikissa onnettomuustyypeissä [13]. Turvavöiden asentamisessa edellytetään sen vuoksi, että sekä istuimet ja istuinten kiinnityspisteet että koko ajoneuvon suprarakenne on asianmukaisesti vahvistettu, jotta ne kestäisivät turvavöissä olevista matkustajista törmäystilanteessa lähtevät suuret kineettiset energiavoimat.[13]  Etutörmäys tai kierähdysonnettomuus.Useissa tapauksissa koko ajoneuvon suprarakenne on tarpeen suunnitella uudelleen, jotta energia jakautuisi paremmin suprarakenteessa ja jotta matkustajille jäisi riittävästi selviytymistilaa ajoneuvon rutistumisesta huolimatta.Toimenpiteiden hyödyllisyyttä voidaan onnettomuuksien tutkinnasta saatujen tietojen perusteella arvioida tarkastelemalla niiden vaikutusta autosta putoamisen aiheuttamien kuolemantapausten määrään. Sitä, lievenevätkö ne vammat merkittävästi, joita turvavyötä käyttävät matkustajat saavat iskeytyessään ajoneuvon sisärakenteisiin, on kuitenkin vaikea arvioida. Lisäksi on muistettava, että turvavöiden pakollinen asentaminen ajoneuvoihin ei takaa sitä, että kaikki matkustajat käyttäisivät niitä säännöllisesti.Näiden olettamusten perusteella kustannus-hyötyanalyysiä voidaan pitää ainoastaan suuntaa-antavana arviona.8.2. Turvavöiden asentamiskustannukset linja-autoihinTurvavöiden asentaminen nykyaikaisiin 60 matkustajan "kaksikerrosbusseihin" edellyttäisi sekä vahvistettua lattiaa että vahvistettua suprarakennetta.Jos oletetaan, että turvavyöt olisi asennettava noin 3 500 uuteen ajoneuvoon, joiden taloudellinen käyttöikä olisi 10 vuotta, kokonaiskustannusten on arvioitu olevan noin 3,6 miljoonaa euroa vuodessa.8.3. HyödytJos oletetaan, että 80 prosenttia linja-automatkustajista todella käyttää turvavyötä, voidaan otaksua 120 matkustajan hengen säästyvän tieliikenneonnettomuuksissa.Jos otetaan huomioon, että yhden ihmishengen säästymisestä aiheutuva taloudellinen hyöty on arviolta 1 miljoonaa euroa [14], mahdollinen yhteiskunnallinen hyöty olisi 120 miljoonaa euroa vuodessa, jos turvavyöt asennettaisiin kaikkiin linja-autoihin.[14]  Lähde: Energian ja liikenteen pääosasto: EU:n liikenneturvallisuuden painopisteet, seurantakertomus ja toimenpiteiden asettaminen tärkeysjärjestykseen, KOM (2000) 125 lopullinen.On vielä tutkimatta kuinka monelta vakavalta loukkaantumiselta olisi voitu säästyä, jos loukkaantunut olisi käyttänyt turvavöitä. On kuitenkin perusteltua ajatella, että suunnitelluilla toimilla voidaan vähentää huomattavasti matkustajien loukkaantumisten määrää ja vakavuutta ja sen myötä yhteiskunnallista kärsimystä.9. PäätelmäMatkustajien pysyminen ympärikierähtäneessä linja-autossa saattaa lisätä olennaisesti heidän mahdollisuuksiaan säilyä hengissä. Yleensä suurin osa matkustamosta pudonneista matkustajista kuolee vammoihinsa. Ajoneuvossa sen pysähtymiseen saakka pysyneet matkustajat taas yleensä säilyvät hengissä.Tieliikenneonnettomuuksissa on myös yhä useammin mukana raskaita tai kevyitä hyötyajoneuvoja, joissa ei ole turvajärjestelmiä ja joissa mukana olevat saavat sen vuoksi turvavyön käyttämättömyyden takia surmansa.Vaikka toimenpiteistä yhteiskunnalle aiheutuva hinta saattaa näyttää korkealta, sitä olisi tarkasteltava kuolemantapausten ja loukkaantumisten määrän vähenemisestä saatavaan hyötyyn nähden.2003/0128 (COD)Ehdotus EUROOPAN PARLAMENTIN JA NEUVOSTON DIREKTIIVI neuvoston direktiivin 74/408/ETY muuttamisesta moottoriajoneuvojen istuimien ja niiden kiinnityspisteiden sekä pääntukien osalta(ETAn kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen, ja erityisesti sen 95 artiklan,ottavat huomioon komission ehdotuksen [15],[15]  EYVL C [......],[......], s.[......].ottavat huomioon Euroopan talous- ja sosiaalikomitean lausunnon [16],[16]  EYVL C [......],[......], s.[......].ottavat huomioon alueiden komitean lausunnon [17],[17]  EYVL C [......],[......], s.[......].noudattavat perustamissopimuksen 251 artiklassa määrättyä menettelyä [18],[18]  EYVLsekä katsovat seuraavaa:(1) Tutkimusten mukaan turvavöiden ja turvajärjestelmien käyttö voi vähentää huomattavasti kuolemantapausten ja loukkaantumisten määrää tieliikenneonnettomuuksissa, jopa auton kierähtäessä ympäri. Turvavöiden ja turvajärjestelmien asentaminen kaikkiin ajoneuvoluokkiin edistää sen vuoksi tieliikenneturvallisuutta ja säästää ihmishenkiä.(2) Turvavöiden asentaminen kaikkiin ajoneuvoihin tuo yhteiskunnalle huomattavaa hyötyä.(3) Euroopan parlamentti painotti yhteisistä toimista tieliikenneonnettomuuden vähentämiseksi 18 päivänä helmikuuta 1986 antamassaan päätöslauselmassa [19], joka on osa yhteisön tieturvallisuusohjelmaa, tarvetta säätää turvavyön käyttöpakko kaikkia matkustajia, lapset mukaan luettuina, koskevaksi, lukuun ottamatta julkisia liikennevälineitä. Sen vuoksi turvavöiden ja/tai turvajärjestelmien pakollisessa asentamisessa on tehtävä ero julkisen liikenteen linja-autojen ja muiden ajoneuvojen välillä.[19]  EYVL C 68, 24.3.1986, s. 35.(4) Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY [20], sellaisena kuin se on viimeksi muutettuna komission direktiivillä 2001/116/EY [21], mukaisesti yhteisön tyyppihyväksyntäjärjestelmää on sovellettu ainoastaan kaikkiin M1-luokan uusiin ajoneuvoihin 1 päivästä tammikuuta 1998 alkaen. Sen mukaan ainoastaan edellä tarkoitetut ajoneuvot on varustettava sellaisin istuimin, niiden kiinnityspistein sekä pääntuin, jotka ovat moottoriajoneuvojen istuimista ja niiden kiinnityspisteistä sekä pääntuista 22 päivänä heinäkuuta 1974 annetun neuvoston direktiivin 74/408/ETY [22], sellaisena kuin se on viimeksi muutettuna komission direktiivillä 96/37/EY [23], säännösten mukaisia.[20]  EYVL L 42, 23.2.1970, s. 1.[21]  EYVL L 18, 21.1.2002, s. 1.[22]  EYVL L 221, 12.8.1974, s. 1.[23]  EYVL L 186, 25.7.1996, s. 28.(5) Muihin kuin M1-luokkaan kuuluviin ajoneuvoihin olisi tieturvallisuuden vuoksi asennettava turvavyön kiinnityspisteiden asentamiseen soveltuvat istuimet ja istuinten kiinnityspisteet siihen asti, kunnes yhteisön tyyppihyväksyntäjärjestelmä ulotetaan koskemaan kaikkia ajoneuvoluokkia.(6) Direktiivi 74/408/ETY sisältää jo kaikki tekniset ja hallinnolliset säännökset, joiden perusteella muihin kuin M1-luokkaan kuuluvat ajoneuvot voidaan tyyppihyväksyä. Jäsenvaltioiden ei sen vuoksi tarvitse antaa muita säännöksiä.(7) Useat jäsenvaltiot ovat jo direktiivin 96/37/EY voimaantulon jälkeen saattaneet sen sisältämät säännökset pakollisiksi tiettyjen muiden ajoneuvoluokkien kuin M1 -luokan osalta. Valmistajat ja heidän alihankkijansa ovat näin ollen jo kehittäneet tarvittavan tekniikan.(8) Tutkimusten mukaan sellaisia sivuttaissuuntaisia istuimia, joihin asennettavat turvavyöt takaisivat matkustajille saman turvan kuin menosuuntaan suunnatut istuimet, ei ole mahdollista tuottaa. Sivuttaissuuntaiset istuimet on sen vuoksi turvallisuussyistä kiellettävä tietyissä ajoneuvoluokissa.(9) Direktiiviä 74/408/ETY olisi sen vuoksi muutettava vastaavasti.(10) Koska ehdotetun toimen tavoitteita eli tieliikenneturvallisuuden parantamista saattamalla turvavöiden asentaminen tietyissä ajoneuvoluokissa pakolliseksi ei voida riittävällä tavalla saavuttaa jäsenvaltioiden tasolla, vaan tavoitteeseen päästään toimen laajuuden vuoksi paremmin yhteisön tasolla, yhteisö voi toteuttaa toimenpiteita perustamissopimuksen 5 artiklassa määrätyn toissijaisuusperiaatteen nojalla. Mainitussa artiklassa määrätyn suhteellisuusperiaatteen mukaisesti tällä direktiivillä ei ylitetä sitä, mikä on tarpeen tämän tavoitteen saavuttamiseksi.OVAT ANTANEET TÄMÄN DIREKTIIVIN:1 artikla Muutos direktiiviin 74/408/ETYMuutetaan direktiivi 74/408/ETY seuraavasti:1. Muutetaan 1 artiklaa seuraavasti:a) Lisätään 1 kohtaan alakohta seuraavasti://  "M2- ja M3-luokan ajoneuvot jaetaan alaluokkiin Euroopan parlamentin ja neuvoston direktiivin 2000/85/EY liitteen I 2 kohdan määritelmien mukaisesti".** EYVL L 42, 13.2.2002, s. 1"b) Korvataan 2 kohta seuraavasti:&gt;TAULUKON PAIKKA&gt;2. Lisätään 3a artikla seuraavasti:"3a artikla1. Jäsenvaltioiden on [1 päivästä heinäkuuta 2004] kiellettävä sivuttaissuuntaisten istuimien asentaminen luokan III tai B M1-, N1-, M2- ja M3-luokkien uusiin ajoneuvotyyppeihin.2. Jäsenvaltioiden on [1 päivästä tammikuuta 2006] kiellettävä sivuttaissuuntaisten istuimien asentaminen luokan III tai B M1-, N1-, M2-, and M3-luokkiin kuuluviin uusiin ajoneuvoihin.3. Edellä 1 ja 2 kohtaa ei sovelleta ambulansseihin, direktiivin 70/156/ETY 8 artiklan 1 kohdan ensimmäisessä alakohdassa lueteltuihin ajoneuvoihin ja matkailuautojen istuimiin, jotka on tarkoitettu käytettäväksi vain ajoneuvon ollessa pysäköitynä."3. Korvataan liitteen IV 1.1 kohta seuraavasti:1.1 Tämän liitteen vaatimuksia sovelletaan N1-, N2- ja N3 -luokan ajoneuvoihin sekä niihin M2- ja M3-luokan ajoneuvoihin, jotka eivät kuulu liitteen III soveltamisalaan. Lisäksi niitä sovelletaan sivuttaissuuntaisiin istuimiin kaikissa ajoneuvoluokissa, poikkeuksena 2.5 kohta".2 artikla Täytäntöönpano1. Jos ajonneuvon istuimet, niiden kiinnityspisteet ja pääntuet ovat direktiivin 74/408/ETY, sellaisena kuin se on muutettuna tällä direktiivillä, vaatimusten mukaisia, jäsenvaltiot eivät saa niiden perusteella [1 päivästä tammikuuta 2004] alkaena) evätä ajoneuvotyypiltä EY-tyyppihyväksyntää tai kansallista tyyppihyväksyntääb) kieltää uusien ajoneuvojen rekisteröintiä, myyntiä tai käyttöönottoa.2. Jos ajoneuvon istuimet, niiden kiinnityspisteet ja pääntuet eivät ole direktiivin 74/408/ETY, sellaisena kuin se on muutettuna tällä direktiivillä, vaatimusten mukaisia, jäsenvaltioiden on [1 päivästä heinäkuuta 2004] alkaena) evättävä uudelta ajoneuvotyypiltä EY-tyyppihyväksyntäb) evättävä kansallinen tyyppihyväksyntä.3. Jos ajoneuvon istuimet, niiden kiinnityspisteet ja pääntuet eivät ole direktiivin 74/408/ETY, sellaisena kuin se on muutettuna tällä direktiivillä, vaatimusten mukaisia, jäsenvaltioiden on [1 päivästä tammikuuta 2006] alkaena) katsottava, että uusien ajoneuvojen vaatimustenmukaisuustodistukset eivät enää ole direktiivin 70/156/ETY 7 artiklan 1 kohdassa tarkoitetussa merkityksessä voimassab) kieltäydyttävä rekisteröimästä, myymästä tai ottamasta käyttöön uusia ajoneuvoja, lukuun ottamatta direktiivin 70/156/ETY 8 artiklan 2 kohdassa tarkoitettuja tapauksia.3 artikla Saattaminen osaksi kansallista lainsäädäntöäi1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [kuuden kuukauden kuluttua direktiivin antamisesta....]. Niiden on ilmoitettava tästä komissiolle viipymättä.2. Jäsenvaltioiden on sovellettava näitä säännöksiä [......kuuden kuukauden kuluttua direktiivin antamisesta].3. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.4. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.4 artikla VoimaantuloTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.5 artikla OsoitusTämä direktiivi on osoitettu kaikille jäsenvaltioille.Tehty Brysselissä  päivänä [...] kuuta [...].Euroopan parlamentin puolesta Neuvoston puolestaPuhemies Puheenjohtaja